নাদিয়া আফগান
নাদিয়া আফগান হলেন একজন পাকিস্তানি অভিনেত্রী যিনি উর্দু চলচ্চিত্র এবং টেলিভিশন নাটকে কাজ করে থাকেন। তিনি থিয়েটার এবং টেলিভিশনে কাজের জন্য সমধিক পরিচিত। নাদিয়া পিটিভি লাহোর কেন্দ্র থেকে অভিনেত্রী হিসাবে কর্মজীবন শুরু করেছিলেন। টেলিভিশনে তার অসংখ্য কাজের মধ্যে রয়েছে উর্দু এবং পাঞ্জাবি উভয় ভাষায় ধারাবাহিক নাটক। ১৯৯৭ সালে জনপ্রিয় টিভি ধারাবাহিক ফ্যামিলি ফ্রন্টে অভিনয় করার সময় তিনি খ্যাতি অর্জন করেছিলেন। আরও সাফল্য আসে ২০০০ সালে পিটিভি হোমের সবচেয়ে স্মরণীয় সিটকম শাশলিকে অভিনয়ের পর, ২০১১ সালে এটি জিও টিভিতে পুনরায় প্রচারিত হয়েছিল। হাম টিভির ব্লকবাস্টার কমেডি নাটক সুনো চান্দা (২০১৮) এবং এর সিক্যুয়েল সুনো চান্দা ২-এ তার কৌতুক ভূমিকার জন্য তিনি ব্যাপক প্রশংসা অর্জন করেছেন।